CELEX: 32004D0417
Language: lt
Date: 1083196800000
Title: 2004 m. balandžio 29 d. Komisijos sprendimas dėl Bendrijos paramos finansuojant TEB konferenciją dėl pasiutligės Europoje ir Centrinėje Azijoje 2004 m. (pranešta dokumentu Nr. C(2004) 1619)

Svarbus teisinis pranešimas

|

32004D0417

Oficialusis leidinys L 151 , 30/04/2004 p. 0084 - 0085

		Komisijos sprendimas2004 m. balandžio 29 d.dėl Bendrijos paramos finansuojant TEB konferenciją dėl pasiutligės Europoje ir Centrinėje Azijoje 2004 m.(pranešta dokumentu Nr. C(2004) 1619)(2004/417/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje [1], ypač į jo 20 straipsnį,kadangi:(1) Pagal Sprendimą 90/424/EEB Bendrija turi imtis arba padėti valstybėms narėms imtis techninių bei mokslinių priemonių, reikalingų Bendrijos veterinarijos teisės aktams parengti ir veterinarijos švietimui ar mokymui organizuoti.(2) Tarptautinis epizootijų biuras (TEB) (Office International des Epizootines (OIE)) su dviem Europos etaloninėmis laboratorijomis FCRV-Wusterhausen ir AFSSA-Nancy ėmėsi iniciatyvos organizuoti stambaus masto Konferenciją dėl pasiutligės Europoje ir Centrinėje Azijoje. Ši Konferencija orientuosis į naujus mokslinius pasiekimus pasiutligės diagnostikos, epidemiologijos ir vakcinų srityse bei į praktinius ligos kontrolės aspektus.(3) Komisija beveik 10 metų teikė finansinę paramą pasiutligės likvidavimo programoms apkrėstose valstybėse narėse pagal Sprendimą 90/424/EEB. Dėl šios priemonės liga buvo beveik likviduota visoje Bendrijos teritorijoje. Nepaisant to, programos vis dar palaikomos regionuose, kurie ribojasi su tam tikromis narystės siekiančiomis valstybėmis ir trečiosiomis šalimis.(4) 2003 m. buvo nuspręsta pagal Phare programą bendrai finansuoti pasiutligės kontrolės programas Estijoje, Latvijoje, Lenkijoje, Lietuvoje, Slovėnijoje ir Vengrijoje. Šios kampanijos turi prasidėti 2004 m. ir tęstis iki 2006 m.(5) Bendrija patvirtino ir suteikė finansinę paramą 2004 m. pasiutligės likvidavimo programoms Čekijoje ir Slovakijoje pagal Komisijos sprendimą 2003/849/EB [2].(6) Reikėtų remti bet kokius veiksmus, kurie galėtų palengvinti politikos sprendimus, palaikančius pasiutligės kontrolės Rytų Europoje ir Centrinėje Azijoje skatinimą.(7) Konferencija dėl pasiutligės kontrolės, kuri galėtų paskatinti galiojančių strategijų tobulinimą ir geresnį kompetentingų institucijų Rytų Europoje ir Centrinėje Azijoje informavimą, turėtų būti naudinga ir todėl Bendrija turėtų paremti tos konferencijos organizavimą.(8) Su 2004 m. gruodžio mėnesio TEB konferencija dėl pasiutligės Europoje ir Centrinėje Azijoje susijusios techninės ir mokslinės medžiagos paskelbimas ir platinimas, kurį atliks Bendrija, prisidės prie tolesnio Bendrijos veterinarijos teisės aktų ir veterinarijos švietimo arba mokymo tobulinimo.(9) Todėl reikėtų užtikrinti finansinius išteklius, reikalingus Bendrijos paramai 2004 m. gruodžio mėnesio TEB konferencijai dėl pasiutligės.(10) Ši finansinė Bendrijos parama turėtų būti skiriama, jeigu konferencija faktiškai bus pravedama taip, kaip buvo planuota.(11) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,PRIĖMĖ ŠĮ SPRENDIMĄ:Vienintelis straipsnisŠiuo dokumentu patvirtinama, kad reikia paskelbti ir išplatinti techninę ir mokslinę medžiagą, susijusią su 2004 m. gruodžio mėnesio TEB konferencija dėl pasiutligės Europoje ir Centrinėje Azijoje, kuri turi būti finansuojama iš Europos Sąjungos 2004 m. biudžeto eilutės 17.04.02 skiriant didžiausią 50000 eurų sumą.Priimta Briuselyje, 2004 m. balandžio 29 d.Komisijos varduDavid ByrneKomisijos narys[1] OL L 224, 1990 8 18, p. 19. Sprendimas su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).[2] OL L 322, 2003 12 9, p. 16.--------------------------------------------------